
Riigihanke “Laenulepingu sõlmimine” avatud hankemenetluse tulemuste kinnitamine

1. ASJAOLUD JA MENETLUSE KÄIK 
Narva Linnavalitsus võttis 30.05.2012.a vastu korralduse nr 456-k, millega korraldati Narva Linnavalitsuse Rahandusameti poolt riigihange „Laenulepingu sõlmimine“ (riigihanke registreerimisnumber 134762).
08.08.2012.a toimus Narva Linnavalitsuse 29.12.2005.a korraldusega nr 1400-k moodustatud Narva Linnavalitsuse riigihanke konkursikomisjoni koosolek, millel avati 4 konkursipakkumistega pakendit. 13.08.2012.a kvalifitseeris riigihanke konkursikomisjon kõik pakkujat ja tunnistas 3 pakkumust vastavaks hankedokumentides esitatud nõuetele. 
Vastavalt riigihanke “Laenulepingu sõlmimine” hankedokumentide punktis 13.2. sätestatule hankija võrdleb ja hindab pakkumusi pakkumuse laenuteenindamise kulude  järgi. Edukaks tunnistatakse madalaimate laenuteenindamise kuludega pakkumus, mille esitas Pohjola Bank plc Eesti filiaal  (registrikood: 11534064). 
Lähtudes ülalmainitud asjaoludest otsustas riigihanke komisjon, vastavaks tunnistatud pakkumuste hindamise järgselt, teha Narva Linnavalitsusele ettepaneku tunnistada edukaks Pohjola Bank plc Eesti filiaali  (registrikood: 11534064) poolt esitatud pakkumus.
Lähtudes ülaltoodust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Linnavalitsuse Rahandusameti vanemspetsialist Tatjana Kudimova avatud hankemenetluse tulemused Narva Linnavalitsusele kinnitamiseks.
2. ÕIGUSLIKUD JÄRELDUSED 
Riigihangete seaduse § 50 lõike 3 järgi juhul, kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.

Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktile 1 esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. OTSUS
3.1. Kinnitada riigihanke “ Laenulepingu sõlmimine ” (riigihanke viitenumber: 134762) avatud hankemenetluse tulemused.
3.2. Tunnistada edukaks Pohjola Bank plc Eesti filiaali  (registrikood: 11534064) poolt esitatud pakkumus.

4. RAKENDUSSÄTTED 

4.1. Narva Linnavalitsuse Rahandusametil teha korraldus asjaosalistele teatavaks.

4.2.  Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.
4.3. Korraldus jõustub seadusega sätestatud korras.

